CELEX: 62013TN0693
Language: fi
Date: 2013-12-31 00:00:00
Title: Asia T-693/13: Kanne 31.12.2013 — Mikhalchanka v. neuvosto

29.3.2014   
            
            
               FI
            
            
               Euroopan unionin virallinen lehti
            
            
               C 93/25
            
         Kanne 31.12.2013 — Mikhalchanka v. neuvosto
   (Asia T-693/13)
   2014/C 93/42
   Oikeudenkäyntikieli: ranska
   
      Asianosaiset
   
   
      Kantaja: Aliaksei Mikhalchanka (Minsk, Valko-Venäjä) (edustaja: asianajaja M. Michalauskas)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta 29.10.2013 annetun neuvoston päätöksen 2013/534/YUTP kantajaa koskevilta osin
            
         
               —
            
            
               kumoamaan Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 29.10.2013 annetun neuvoston täytäntöönpanoasetuksen (EU) N:o 1054/2013 kantajaa koskevilta osin
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu puolustautumisoikeuksien loukkaamiseen, koska neuvosto ei ollut toteuttanut edeltävää kontradiktorista menettelyä.
            
         
               2)
            
            
               Toinen kanneperuste perustuu perustelujen puutteellisuuteen, koska riidanalaisten toimien perustelut eivät ole sellaisia, että kantaja voisi riitauttaa toimien pätevyyden unionin yleisessä tuomioistuimessa ja että kyseinen tuomioistuin voisi valvoa niiden lainmukaisuutta.
            
         
               3)
            
            
               Kolmas kanneperuste perustuu arviointivirheeseen siltä osin kuin riidanalaista toimea ei ole perusteltu lainkaan tosiseikoilla.
            
         
               4)
            
            
               Neljäs kanneperuste perustuu suhteellisuusperiaatteen loukkaamiseen muun muassa siltä osin kuin pääsyä Euroopan unionin alueelle ja kauttakulkua tämän alueen kautta on rajoitettu.